J. R. Martindale

**John Robert Martindale**, nado en 1935, é un historiador británico, especializado no imperio romano tardío e mailo imperio bizantino.

As principais publicacións de Martindale son a súa obra mestra, os tres volumes de *Prosopography of the Later Roman Empire*, iniciada por A. H. M. Jones e publicados entre 1971 e 1992, e a primeira parte de *Prosopography of the Byzantine Empire*, que foi publicada no 2001.

## Traxectoria 
Nado no 1935, Martindale estudou no Brasenose College de Oxford, onde en 1958 se licenciou cun *Bachelor of Arts* (BA) en *Literae Humaniores*, posteriormente conseguiu un *Master of Arts* (MA), e en 1961 *Bachelor of Letters* (BA) cunha tese titulada *Public disorders in the late Roman Empire, their causes and character*.
miniatura|215x215px|Brasenose Universidade
En 1960, o supervisor de Martindale era A. H. M. Jones, profesor de Historia Antiga en Cambridge, e cando Martindale se achegaba á conclusión do seu B.Litt. Jones invitouno a colaborar no seu proxecto de prosopografía romana en curso, orixinalmente concibido por Theodor Mommsen. Martindale aceptou e comezou a traballar como asistente de Jones ese mesmo ano, uníndose a John Morris, outro dos antigos alumnos de Jones.

Despois da súa graduación final en Oxford, en 1961, Martindale marchou ao Jesus College de Cambridge, onde se incorporou como un MA de Cambridge e foi designado como Investigador Sénior en Clásicos, e continuou nese posto até 1971. Jones sinalou en 1964 que Martindale xa tiña comprobadas tódalas datas e referencias ao *Codex Theodosianus*, ao *Codex Justinianus* e as *Novelas* de Teodosio II, "unha realización que seguramente podía ser cualificada como un digno candidato o décimo terceiro traballo de Hércules".

Coa morte do profesor Jones, en 1970, a responsabilidade do proxecto caeulle a Martindale quen se centrou, cada vez máis, en dirixi-los proxectos de prosopografía, co financiamento da Academia Británica. Morris continuou traballando no proxecto até a súa morte en 1977, pero tamén tiña outros intereses, especialmente nos estudos artúricos.

A maioría do traballo de Martindale  nas décadas de 1970 e 1980 foron o segundo e terceiro volumes da *Prosopography of the Later Roman Empire*, na que se describían as características comúns de grupos de persoas dentro do Imperio entre os anos 395 e 641, dende o reinado de Honorio até o de Heraclio. Os anos desde 260 a 395 (de Galieno a Theodosio I) era tratado no primeiro volume, publicado en marzo de 1971, e Martindale empezaba traballo preliminar no segundo volume en 1969. Un equipo grande de eruditos foi empregado para ler os autores do período e sorteo excerpts desde eles.

Despois da publicación do terceiro volume, Michael Whitby sinalou que a *Prosopography of the Later Roman Empire* era "un proxecto que, iniciado por Jones, foi considerablemente ampliado, mellorado e completado por John Martindale".

Ao rematalo, Martindale comezou coa *Prosopography of the Byzantine World*, e o primeiro volume foi publicado nun disco compacto en 2001.

## Obras importantes 
* *Prosopography of the Later Roman Empire*, con A. H. M. Jones (1904–1970) e John Morris (1913–1977):
** Volume 1, from 260 to 395 AD (Cambridge University Press, 1971, ISBN 978-0521072335), en dous volumes
** Volume 2, from 395 to 527 AD (Cambridge University Press, 1980, ISBN 978-0521201599), en dous volumes
** Volume 3, from 527 to 641 AD (Cambridge University Press, 1992, ISBN 978-0521201605), en dous volumes
* *Prosopography of the Byzantine Empire*
** Volume 1, dende o 641 até o 847  (Ashgate compact disc, 2001, ISBN 978-0754606130)

## Publicacións menores 
* J. R. Martindale, "Note on the Consuls of 381 and 382" en *Historia: Zeitschrift für Alte Geschichte* 16, H2 (abril 1967), pp. 254–256
* J. R. Martindale, "*Western Aristocracies and Imperial Court A. D. 364–425* By JOHN MATTHEWS", recensión para *The Journal of Theological Studies* XXVII, nº 1 (abril 1976), pp. 226–229
* J. R. Martindale, "R. von Haehling, *Die Religionszugehörigkeit der hohen Amtsträger des Römischen Reiches Seit Constantins I. Alleinherrschaft bis zum Ende der Theodosianischen Dynastie (324–450 BZW. 455 N. CHR.) (Antiquitas, Reihe III, XXIII)*. Bonn: Habelt, 1978", recensión para *Journal of Roman Studies* 69 (novembro 1979), pp. 194–196
* J. R. Martindale, "H. C. Teitler, *Notarii and Exceptores: an Inquiry into Role and Significance of Shorthand Writers in the Imperial and Ecclesiastical Bureaucracy of the Roman Empire (from the Early Principate to c. 450 A.D.)* (Dutch monographs on ancient history and archaeology 1). Amsterdam: Gieben, 1985", recensión para*Journal of Roman Studies* 77 (novembro de 1987), pp. 203–204
* J. R. Martindale, "Roger S. Bagnall, Alan Cameron, Seth R. Schwartz, Klaas A. Worp, *Consuls of the Later Roman Empire* (Philological monographs of the *American Philological Association* XXXVI). Atlanta: Scholars Press, 1987", recensión para *Journal of Roman Studies* 79 (novembro de 1989), pp. 254–255

## Notas 
## Véxase tamén 
### Bibliografía 
* 

* 
* 
* 
* 
* 
* 

### Outros artigos 
* A. H. M. Jones
* John Morris

### Ligazóns externas 
* J.R. Martindale en worldcat.org
* '''', en Archive.org